Súradnice: 42°09′03.2″S 24°45′10.3″V﻿ / ﻿42,150889°S 24,752861°V﻿ / 42.150889; 24.752861

**Dom Kasandry Bajatovovej** (bulh. Къща на Касандра Баятова – *Kăšta na Kasandra Bajatova*) je meštiansky dom z 18. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

Lokalita
--------

Dančovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv vo vrcholovej časti pahorku Nebet tepe v tesnom susedstve rovnomennej archeologickej rezervácie na ulici „Doktor Stojan Čomakov" (bulh. улица „Доктор Стоян Чомаков") č. 20.

Dejiny a súčasnosť
------------------

Prvá etapa stavby budovy prebehla na začiatku, alebo v polovici 18. storočia. Koncom 18. storočia budova prešla rekonštrukciou v rámci ktorej bolo pristavané druhé poschodie. V roku 1949 získal dom štatút „národnej starožitnosti". V rokoch 1950 – 1951 bola budova reštaurovaná pod vedením architekta Christa Peeva. Bola prvou reštaurovanou obrodeneckou obytnou budovou v Plovdive a týmto úkonom sa začal masívny proces reštaurácií a obnovy plovdivských obrodeneckých domov vo vtedy budúcej architektonicko-historickej rezervácii Starý Plovdiv. V roku 1995 budova získala štatút kultúrnej pamiatky národného významu.

Charakteristika
---------------

V súčasnej podobe z konca 18. storočia budova predstavuje typický príklad dvojposchodového ranoobrodeneckého obytného domu nesymetrického typu, aké sa stavali na konci 18. a začiatku 19. storočia. Najbohatšie zdobená je fasáda obrátená do dvora. Výzdoba je zachovaná aj v izbách, kde sú na stenách maľby, kde prevládajú florálne motívy. Stropy sú drevené a ich jednotlivé časti vytvárajú geometrické kompozície. Zaujímavým prvkom je atypicky riešené široké drevené schodisko vedúce na druhé poschodie, ktoré je svojím prevedením unikátom medzi schodiskami v obrodeneckých plovdivských domoch.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.85 z roku 1949 ako "národná starožitnosť", štatút kultúrnej pamiatky bol obnovený aj v Štátnom vestníku č. 4 z roku 1995 – ako dôvody ochrany boli pridané aj architektonicko-staviteľská hodnota budovy. Názov budovy ako je uvedený na zozname kultúrnych pamiatok národného významu je *Kăšta na Kasandra Bajatova* (bulh. Къща на Касандра Баятова, doslova *Dom Kasandry Bajatovovej*).

Zaujímavosť
-----------

* Dom je pomenovaný po svojej majiteľke a obyvateľke Kasandre Bajatovovej.

Galéria
-------

* celkový pohľad na dom zo severozápaducelkový pohľad na dom zo severozápadu
* celkový pohľad na západnú fasádu domucelkový pohľad na západnú fasádu domu
* celkový pohľad na severnú fasádu domucelkový pohľad na severnú fasádu domu
* celkový pohľad na vrchné poschodie severnej a východnej fasádycelkový pohľad na vrchné poschodie severnej a východnej fasády
* detail zo západnej fasádydetail zo západnej fasády
* detail zo z východnej fasádydetail zo z východnej fasády
* pohľad na vchod do budovy v západnej fasádepohľad na vchod do budovy v západnej fasáde
* detailný pohľad na arkierovú časť západnej fasádydetailný pohľad na arkierovú časť západnej fasády
* detailný pohľad na arkierovú pozorovateľňu v západnej fasádedetailný pohľad na arkierovú pozorovateľňu v západnej fasáde
* informačná tabuľainformačná tabuľa

Referencie
----------

1. 1 2 3  RAJČEVSKI, Georgi, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 223. (po bulharsky)
2. 1 2 3 4 5 6 7 8  digital.plovdiv.bg
3. 1 2 3  europeana.eu
4. 1 2 3 4 5  mc.government.bg

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Kasandry Bajatovovej**